
ΚΑΛΕΣΜΑ ΣΕ ΚΟΙΝΗ ΣΥΣΚΕΨΗ ΕΚΠΑΙΔΕΥΤΙΚΩΝ-ΓΟΝΕΩΝ
ΠΑΡΑΣΚΕΥΗ 6/11 στις 6.00μμ ΣΤΟ 4ο ΔΣ ΑΝΩ ΛΙΟΣΙΩΝ 

Ο Σύλλογος Εκπαιδευτικών Π.Ε. Άνω Λιοσίων – Ζεφυρίου – Φυλής «Ηρώ Κωνσταντοπούλου» και η ΕΛΜΕ Άνω Λιοσίων – Ζεφυρίου – Φυλής απευθύνουμε ανοιχτό κάλεσμα προς όλους τους γονείς και τους Συλλόγους Γονέων της περιοχής μας. 
Τα οξυμένα προβλήματα στα σχολεία μας υποβαθμίζουν καθημερινά τα μορφωτικά δικαιώματα των παιδιών μας. Εκρηκτικά κενά σε εκπαιδευτικούς, ελλείψεις σε ειδικότητες ολοήμερα κλειστά, ακατάλληλες κτιριακές συνθήκες, ελλιπής χρηματοδότηση καθώς και η τραγική κατάσταση στην Ειδική Αγωγή με τις προσλήψεις να μπαίνουν στον «κόφτη» των περικοπών. Είναι χαρακτηριστικό ότι οι ελάχιστες προσλήψεις καλύπτουν με το ζόρι το 1/3 των κενών με αποτέλεσμα τεράστιες ελλείψεις καταγράφονται σε όλα τα σχολεία, όπως στα νηπιαγωγεία της περιοχής μας. Τα νούμερα αποκαλύπτουν την ουσία της κυβερνητικής πολιτικής. Συνολικά, αλλά ιδιαίτερα και στη Δυτική Αττική τα εκρηκτικά κενά και οι ελάχιστες προσλήψεις αναπληρωτ(ρι)ών επιβεβαιώνουν για ακόμη μια φορά την πλήρη αδιαφορία για τις λαϊκές και κοινωνικά ευάλωτες περιοχές. Η παιδεία, όπως και η υγεία και η ασφάλιση, δεν είναι προτεραιότητα. Μορφωτικά δικαιώματα των μαθητ(ρι)ών μας και εργασιακά δικαιώματα των εκπαιδευτικών θυσιάζονται πάλι στο όνομα των περικοπών.

Η πραγματικότητα αυτή μπορεί να αλλάξει! Εκπαιδευτικοί και γονείς χρειάζεται να πάρουμε την κατάσταση στα χέρια μας!

Προκειμένου να αντιμετωπίσουμε από κοινού όλα αυτά τα ζητήματα, σας καλούμε σε κοινή σύσκεψη αγώνα και συντονισμού την ερχόμενη Παρασκευή στις 6:00 μ.μ. Είναι αναγκαίο να συζητήσουμε την κατάσταση που επικρατεί στις σχολικές μονάδες της Πρωτοβάθμιας και Δευτεροβάθμιας εκπαίδευσης και να οργανώσουμε δυναμικές παρεμβάσεις προς τον Δήμο, το ΥΠΑΙΘ και τις Διευθύνσεις Εκπαίδευσης. Μόνο με την κοινή μας στάση και τον συντονισμένο αγώνα εκπαιδευτικών και γονέων μπορούμε να υπερασπιστούμε το δημόσιο σχολείο και τις ανάγκες των μαθητών μας.
[image: σφραγίδα 2025-26]

image1.jpeg
MATO AX

H mpoedpog

o

ToAn MoAiva

H ypappatéag





